ddrg/super_eurlex huggingface dataset:
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 12ης Δεκεμβρίου 1988

για την περάτωση της διαδικασίας αντιντάμπινγκ σχετικά με τις εισαγωγές κλιβάνων μικροκυμάτων καταγωγής Ιαπωνίας, Δημοκρατίας της Σιγκαπούρης και Δημοκρατίας της Κορέας

(88/622/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 9,

Μετά από διαβουλεύσεις στα πλαίσια της συμβουλευτικής επιτροπής, όπως προβλέπεται από τον εν λόγω κανονισμό,

Εκτιμώντας ότι:

(1) Τον Ιούλιο του 1986, η Επιτροπή έλαβε καταγγελία που υποβλήθηκε από την ευρωπαϊκή επιτροπή των κατασκευαστών ηλεκτρικών ειδών οικιακού εξοπλισμού (CECED), εξ ονόματος των παραγωγών, η παραγωγή των οποίων αντιπροσωπεύει σχεδόν όλη την κοινοτική παραγωγή κλιβάνων μικροκυμάτων. Η καταγγελία, η οποία στη συνέχεια ολοκληρώθηκε με την προσθήκη νέων στοιχείων, περιείχε αποδεικτικά στοιχεία ως προς την ύπαρξη πρακτικής ντάμπινγκ και ως προς την υλική ζημία που προέκυψε, τα οποία θεωρήθηκαν επαρκή για να δικαιολογήσουν την κίνηση διαδικασίας. Κατά συνέπεια, η Επιτροπή γνωστοποίησε, με ανακοίνωση που δημοσιεύτηκε στην Επίσημη Εφημερίδα των Ευρωπαϊκών Κοινοτήτων (2), την κίνηση διαδικασίας αντιντάμπινγκ σχετικά με τις εισαγωγές στην Κοινότητα κλιβάνων μικροκυμάτων, που υπάγονται στον κωδικό ΣΟ 8516 50 00, καταγωγής Ιαπωνίας, Δημοκρατίας της Σιγκαπούρης και Δημοκρατίας της Κορέας, και άρχισε έρευνα.

(2) Η Επιτροπή άρχισε έρευνα ζητώντας από τα ενδιαφερόμενα μέρη και επαληθεύοντας τις πληροφορίες που είναι απαραίτητες για τη διαπίστωση πρακτικής ντάμπινγκ και ζημίας.

(3) Στις 26 Σεπτεμβρίου 1988, ο καταγγέλλων ενημέρωσε την Επιτροπή ότι απέσυρε την καταγγελία του λόγω των σημαντικών αλλαγών που σημειώθηκαν στην αγορά.

(4) Με βάση τα ανωτέρω, η Επιτροπή δεν έχει λόγους να κρίνει ότι η περάτωση της διαδικασίας θίγει τα συμφέροντα της Κοινότητας,

ΑΠΟΦΑΣΙΖΕΙ:

Άρθρο μόνο

Περατώνεται η διαδικασία αντιντάμπινγκ σχετικά με τις εισαγωγές κλιβάνων μικροκυμάτων καταγωγής Ιαπωνίας, Δημοκρατίας της Σιγκαπούρης και Δημοκρατίας της Κορέας.

Βρυξέλλες, 12 Δεκεμβρίου 1988.

Για την Επιτροπή

Willy DE CLERCQ

Μέλος της Επιτροπής

(1) ΕΕ αριθ. L 209 της 2. 8. 1988, σ. 1.

(2) ΕΕ αριθ. C 325 της 18. 12. 1986, σ. 5.
ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Οκτωβρίου 1988 για τη βελτίωση της αποτελεσματικότητας των γεωργικών διαρθρώσεων στην Ομοσπονδιακή Δημοκρατία της Γερμανίας (Αμβούργο), σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στη γερμανική γλώσσα είναι το μόνο αυθεντικό)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1137/88 (2), και ιδίως το άρθρο 25 παράγραφος 3,

Εκτιμώντας:

ότι η Ομοσπονδιακή Δημοκρατία της Γερμανίας ανακοίνωσε στις 10 Ιουνίου 1988, σύμφωνα με το άρθρο 24 παράγραφος 1 δεύτερη περίπτωση του κανονισμού (ΕΟΚ) αριθ. 797/85 τις ακόλουθες διατάξεις όσον αφορά την πόλη του Αμβούργου:

"Biotopschutz durch Einschraenkung der Bewirtschaftung von Flaechen"-

ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή οφείλει να αποφασίσει εάν, ανάλογα με το κατά πόσον είναι σύμφωνες οι διατάξεις που κοινοποιήθηκαν με τον προαναφερθέντα κανονισμό και λαμβανομένων υπόψη των στόχων του κανονισμού αυτού καθώς και των απαραίτητων διασυνδέσεων μεταξύ των διαφόρων μέτρων, πληρούνται οι όροι της χρηματοδοτικής συμμετοχής της Κοινότητας-

ότι τα μέτρα που προβλέπονται αφορούν την οριοθέτηση των ευαισθήτων ζωνών από άποψη προστασίας του περιβάλλοντος- ότι τα μέτρα που προσδιορίζουν ικανοποιητικά τις πρακτικές προϋποθέσεις παραγωγής σε συνάφεια με τις απαιτήσεις για την προστασία των ζωνών αυτών και ότι το ποσό ενίσχυσης καθορίζεται σύμφωνα με τις υποχρεώσεις που έχουν αναληφθεί από τους γεωργούς και τις απώλειες εισοδήματος που απορρέουν από αυτές- ότι ανταποκρίνονται έτσι στους όρους και τους στόχους του τίτλου V του κανονισμού (ΕΟΚ) αριθ. 797/85-

ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων ως προς τα χρηματοδοτικά θέματα-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι διατάξεις της πόλης του Αμβούργου "Biotopschutz durch Einschraenkung der Bewirtschaftung von Flaechen", που ανακοινώθηκαν από την κυβέρνηση της Ομοσπονδιακής Δημοκρατίας της Γερμανίας, σύμφωνα με το άρθρο 24 παράγραφος 1 δεύτερη περίπτωση του κανονισμού (ΕΟΚ) αριθ. 797/85, πληρούν τους όρους για τη χρηματοδοτική συμμετοχή της Κοινότητας στη δράση που αναφέρεται στον τίτλο V του εν λόγω κανονισμού.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 19 Οκτωβρίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 93 της 30. 3. 1985, σ. 1.

(2) ΕΕ αριθ. L 108 της 29. 4. 1988, σ. 1.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 12ης Οκτωβρίου 1988

σχετικά με την έγκριση του προγράμματος που υπέβαλε η Πορτογαλική Δημοκρατία κατ' εφαρμογή του κανονισμού (ΕΟΚ) αριθ. 2239/86 του Συμβουλίου σχετικά με μια ειδική κοινή δράση για τη βελτίωση των διαρθρώσεων στον αμπελοοινικό τομέα στην Πορτογαλία

(Το κείμενο στην πορτογαλική γλώσσα είνει το μόνο αυθεντικό)

(88/534/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2239/86 του Συμβουλίου (1), και ιδίως το άρθρο 3,

Εκτιμώντας:

ότι η Πορτογαλική Δημοκρατία υπέβαλε στην Επιτροπή στις 11 Ιανουαρίου 1988 ένα πρόγραμμα αναδιάρθρωσης του αμπελώνα·

ότι το εν λόγω πρόγραμμα περιλαμβάνει το σύνολο των εργασιών αναδιάρθρωσης του αμπελώνα συμπεριλαμβανομένων των συνοδευτικών ενεργειών έτσι όπως αυτές περιγράφονται στο άρθρο 2 του εν λόγω κανονισμού·

ότι, σύμφωνα με το άρθρο 10 παράγραφος 2 του κανονισμού (ΕΟΚ) αριθ. 2239/86, η Πορτογαλική Δημοκρατία οφείλει να παρουσιάσει στην Επιτροπή μια ετήσια έκθεση σχετικά με τις προόδους της κοινής δράσης·

ότι ζητήθηκε η γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων σχετικά με τα χρηματοδοτικά θέματα·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το πρόγραμμα αναδιάρθρωσης του αμπελώνα που υποβλήθηκε στην Επιτροπή από την Πορτογαλική Δημοκρατία στις 11 Ιανουαρίου 1988.

Άρθρο 2

Πριν από την 1η Μαΐου κάθε έτους, η Πορτογαλική Δημοκρατία οφείλει να παρουσιάζει στην Επιτροπή μια έκθεση η οποία θα αναφέρεται στα αποτελέσματα της κοινής δράσης κυρίως όσον αφορά την πραγματοποίηση των εργασιών αναδιάρθρωσης και την εξέλιξη του αμπελοοινικού τομέα.

Άρθρο 3

Η παρούσα απόφαση απευθύνεται στην Πορτογαλική Δημοκρατία.

Βρυξέλλες, 12 Οκτωβρίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 196 της 18. 7. 1986, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 26ης Σεπτεμβρίου 1988 σχετικά με τη σύναψη συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Σουηδίας για έρευνα στον τομέα του ξύλου, περιλαμβανομένου και του φελλού, ως ανανεώσιμης πρώτης ύλης ( 88/510/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,

την πρόταση της Επιτροπής^(1 ),

τη γνώμη του Ευρωπαϊκού Κοινοβουλίου^(2 ),

Εκτιμώντας :

ότι το Συμβούλιο, με την απόφαση 86/235/ΕΟΚ^(3 ), ενέκρινε ερευνητικό πρόγραμμα στον τομέα των υλικών ( πρώτες ύλες και υλικά προηγμένης τεχνολογίας ) ( 1986-1989 ), υποπρόγραμμα του οποίου αφορά το ξύλο, περιλαμβανομένου και του φελλού, ως ανανεώσιμης πρώτης ύλης ότι, με το άρθρο 6 της εν λόγω απόφασης, εξουσιοδοτείται η Επιτροπή να διαπραγματεύεται συμφωνίες με τρίτες χώρες, ιδίως με εκείνες που συμμετέχουν στην ευρωπαϊκή συνεργασία στον τομέα της επιστημονικής και τεχνικής έρευνας ( COST ), προκειμένου οι χώρες αυτές να προσχωρήσουν ολικά ή μερικά στο ερευνητικό πρόγραμμα ότι το Συμβούλιο, με την απόφαση 87/177/ΕΟΚ^(4 ), ενέκρινε, για λογαριασμό της Ευρωπαϊκής Οικονομικής Κοινότητας, τη σύναψη της συμφωνίας-πλαίσιο επιστημονικής και τεχνικής συνεργασίας μεταξύ, αφενός, των Ευρωπαϊκών Κοινοτήτων και, αφετέρου, μεταξύ άλλων, του Βασιλείου της Σουηδίας ότι η συμφωνία συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Σουηδίας για έρευνα στον τομέα του ξύλου, περιλαμβανομένου και του φελλού, ως ανανεώσιμης πρώτης ύλης, πρέπει να εγκριθεί ότι η συνθήκη δεν προβλέπει, για την εν λόγω ενέργεια, άλλες εξουσίες εκτός από εκείνες του άρθρου 235,

ΑΠΟΦΑΣΙΖΕΙ :

ίΑρθρο 1 Η συμφωνία συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Σουηδίας για έρευνα στον τομέα του ξύλου, περιλαμβανομένου και του φελλού, ως ανανεώσιμης πρώτης ύλης, εγκρίνεται εξ ονόματος της Κοινότητας .

Το κείμενο της συμφωνίας επισυνάπτεται στην παρούσα απόφαση .

ίΑρθρο 2 Ο Πρόεδρος του Συμβουλίου προβαίνει στη γνωστοποίηση που προβλέπει το άρθρο 10 της συμφωνίας^(5 ).

Βρυξέλλες, 26 Σεπτεμβρίου 1988 .

Για το Συμβούλιο Ο Πρόεδρος Θ . ΠΑΓΚΑΛΟΣ ( 6 ) ΕΕ αριθ . C 51 της 23.^2.^1988, σ . 10 .

( 7 ) ΕΕ αριθ . C 167 της 27.^6.^1988, σ . 423 .

( 8 ) ΕΕ αριθ . L 159 της 14.^6 .^1986, σ . 36 .

( 9 ) ΕΕ αριθ . L 71 της 14.^3.^1987, σ . 29 .

( 10) Η ημερομηνία έναρξης ισχύος της συμφωνίας δημοσιεύεται στην Επίσημη Εφημερίδα των Ευρωπαϊκών Κοινοτήτων μη τη φροντίδα της Γενικής Γραμματείας του Συμβουλίου .

ΕWΓ:Λ000ΘΜΒΓ03.95 ΦΦ:^0ΘΓΡ; ΣΕΤΘΠ:^01; Η ηε:^446^μμ; 60^Υειλεν; 2780^Υειψηεν;

Βεδιενερ : ΞΘΤΤ Πρ.:^Ψ;

Κθνδε :^................................
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 27ης Ιουνίου 1988

που αφορά τις ζώνες που αναφέρονται στο άρθρο 3 παράγραφος 2 του κανονισμού (ΕΟΚ) αριθ. 328/88 του Συμβουλίου για τη θέσπιση κοινοτικού προγράμματος για τη μετατροπή των βιομηχανικών ζωνών σιδήρου και χάλυβα (πρόγραμμα RESIDER)

(Το κείμενο στη γερμανική γλώσσα είναι το μόνο αυθεντικό)

(88/443/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 328/88 του Συμβουλίου της 2ας Φεβρουαρίου 1988 για τη θέσπιση κοινοτικού προγράμματος για τη μετατροπή των βιομηχανικών ζωνών σιδήρου και χάλυβα (πρόγραμμα RESIDER) (1), και ιδίως το άρθρο 3 παράγραφος 2,

Εκτιμώντας:

ότι το άρθρο 3 παράγραφος 2 του κανονισμού (ΕΟΚ) αριθ. 328/88 προβλέπει ότι το κοινοτικό πρόγραμμα εφαρμόζεται στις ζώνες που ανταποκρίνονται στα κριτήρια της παραγράφου 1 του εν λόγω άρθρου και στα κατώτατα όρια του άρθρου 4 παράγραφος 1 του εν λόγω κανονισμού·

ότι οι ζώνες στις οποίες πρέπει να εφαρμόζεται το κοινοτικό πρόγραμμα πρέπει να προταθούν από τα σχετικά κράτη μέλη· ότι η Γερμανία υπέβαλε στην Επιτροπή αίτηση σχετικά με την περιφέρεια αγοράς εργασίας Saarbruecken (Saarland)·

ότι η ζώνη αυτή ανταποκρίνεται στα παραπάνω κριτήρια,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η ζώνη της περιφέρειας αγοράς εργασίας Saarbruecken (Saarland ) στη Γερμανία πληροί τα κριτήρια του άρθρου 3 παράγραφος 1 και τα κατώτατα όρια του άρθρου 4 παράγραφος 1 του κανονισμού (ΕΟΚ) αριθ. 328/88. Ως εκ τούτου, το κοινοτικό πρόγραμμα που θεσπίζεται με τον εν λόγω κανονισμό εφαρμόζεται στη ζώνη αυτή.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 27 Ιουνίου 1988.

Για την Επιτροπή

Peter SCHMIDHUBER

Μέλος της Επιτροπής

(1) ΕΕ αριθ. L 33 της 5. 2. 1988, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Ιουλίου 1988 για την τροποποίηση του καταστατικού της κοινής επιχείρησης Joint European Torus ( JET ) ( 88/447/Ευρατόμ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 50,

την πρόταση της Επιτροπής,

Εκτιμώντας :

ότι, για τους σκοπούς της εφαρμογής του προγράμματος JET, το Συμβούλιο, με την απόφαση 78 /471/Ευρατόμ(1 ), δημιούργησε την κοινή επιχείρηση Joint European Torus ( JET ) και θέσπισε το καταστατικό της, που τροποποιήθηκε τελευταία με την απόφαση 87/289/Ευρατόμ(2 );

ότι, για να επιτευχθούν οι στόχοι του προγράμματος JET, όπως καθορίζονται στην απόφαση 78/471/Ευρατόμ, επιβάλλεται συμπληρωματικός εξοπλισμός, η κατασκευή, λειτουργία και εκμετάλλευση του οποίου δεν είναι δυνατόν να πραγματοποιηθούν κατά τη διάρκεια της κοινής επιχείρησης, όπως προβλέπεται από το καταστατικό της;

ότι το συμβούλιο της JET έχει εγκρίνει την παράταση της διάρκειας ζωής της κοινής επιχείρησης μέχρι τις 31 Δεκεμβρίου 1992 και την αντίστοιχη τροποποίηση του καταστατικού της,

ΑΠΟΦΑΣΙΖΕΙ :

Αρθρο 1 Εγκρίνεται η τροποποίηση στο καταστατικό της κοινής επιχείρησης Joint European Torus ( JET ), που περιέχεται στο παράρτημα της παρούσας απόφασης .

Αρθρο 2 Η απόφαση αυτή αρχίζει να ισχύει την επόμενη μέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων .

Βρυξέλλες, 25 Ιουλίου 1988 .

Για το ΣυμβούλιοΟ ΠρόεδροςΘ . ΠΑΓΚΑΛΟΣ ( 1)ΕΕ αριθ . L 151 της 7.^6.^1978, σ . 10 .

( 2)ΕΕ αριθ . L 145 της 5.^6.^1987, σ . 87 .
ΑΠΟΦΑΣΗ ΤΟΥ ΣΥΜΒΟΥΛΙΟΥτης 30ής Ιουνίου 1988σχετικά με τη σύναψη του πρωτοκόλλου για τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και του Βασιλείου του Μαρόκου(88/453/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,ίΕχοντας υπόψη:τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 238,τη σύσταση της Επιτροπής,τη σύμφωνη γνώμη του Ευρωπαϊκού Κοινοβουλίου^(1),Εκτιμώντας ότι πρέπει να εγκριθεί το πρωτόκολλο για τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και του Βασιλείου του Μαρόκου,ΑΠΟΦΑΣΙΖΕΙ : ίΑρθρο 1 Το πρωτόκολλο για τη χρηματοδοτική και τεχνική συνεργασία, μεταξύ της Ευρωπαϊκής Οικονομικής Κοινότητας και του Βασιλείου του Μαρόκου, εγκρίνεται εξ ονόματος της Κοινότητας .

Το κείμενο του πρωτοκόλλου επισυνάπτεται στην παρούσα απόφαση . ίΑρθρο 2 Ο Πρόεδρος του Συμβουλίου προβαίνει στην γνωστοποίηση που προβλέπει το άρθρο 21 του πρωτοκόλλου^(2 ). ίΑρθρο 3 Η παρούσα απόφαση αρχίζει να ισχύει την επομένη ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων . Λουξεμβούργο, 30 Ιουνίου 1988.Για το Συμβούλιο Ο Πρόεδρος Ch . SCHWARZ-SCHILLING ( 1 ) EE ariu . C 187 thw 18 . 7 . 1988 . ( 2 ) H hmeromhnia enarjevw isxzow toz prvtokolloz ua dhmosiezuei sthn Επίσημη Εφημερίδα των Ευρωπαϊκών Κοινοτήτων από τη Γενική Γραμματεία του Συμβουλίου .
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 23ης Ιουνίου 1988

για την έγκριση του προγράμματος μέτρων που παρουσίασε η ιταλική κυβέρνηση για το 1988 σχετικά με την αναδιάρθρωση του συστήματος γεωργικών ερευνών στην Ιταλία

(Το κείμενο στην ιταλική γλώσσα είναι το μόνο αυθεντικό)

(88/386/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 81/518/ΕΟΚ του Συμβουλίου της 6ης Ιουλίου 1981 περί αναδιαρθρώσεως του συστήματος γεωργικών ερευνών στην Ιταλία (1), όπως τροποποιήθηκε τελευταία από την απόφαση 87/570/ΕΟΚ (2), και ιδίως το άρθρο 4 παράγραφος 3,

Εκτιμώντας:

ότι, σύμφωνα με το άρθρο 4 παράγραφος 1 της αποφάσεως 81/518/ΕΟΚ, η ιταλική κυβέρνηση παρουσίασε το ετήσιο πρόγραμμα μέτρων που προβλέπονται για το 1988·

ότι με το πρόγραμμα που παρουσιάζεται είναι δυνατόν να επιτευχθεί η εφαρμογή στην Ιταλία ενός συστήματος στατιστικών ερευνών στον αγροτικό τομέα που θα ανταποκρίνεται ικανοποιητικά στις κοινοτικές απαιτήσεις στον τομέα αυτό·

ότι η ιταλική κυβέρνηση προσκόμισε επίσης έκθεση σχετικά με την εκτέλεση του προηγούμενου ετήσιου προγράμματος·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Αγροτικής Στατιστικής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το πρόγραμμα μέτρων που παρουσίασε η ιταλική κυβέρνηση για το 1988 σχετικά με την αναδιάρθρωση του συστήματος γεωργικών ερευνών στην Ιταλία εγκρίνεται.

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 23 Ιουνίου 1988.

Για την Επιτροπή

Peter SCHMIDHUBER

Μέλος της Επιτροπής

(1) ΕΕ αριθ. L 195 της 18. 7. 1981, σ. 48.

(2) ΕΕ αριθ. L 346 της 10. 12. 1987, σ. 34.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 13ης Ιουνίου 1988

για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Μπαρμπάντος, του Μπελίζ, της Λαϊκής Δημοκρατίας του Κογκό, των Φίτζι, της Συνεργατικής Δημοκρατίας της Γουιάνας, της Δημοκρατίας της Ακτής Ελεφαντοστού, της Τζαμάικα, της Δημοκρατίας της Κένυα, της Λαϊκής Δημοκρατίας της Μαδαγασκάρης, της Δημοκρατίας του Μαλάουι, της Νήσου Μαυρικίου, της Δημοκρατίας της Ουγκάντα, του Αγίου Χριστοφόρου και Νέβις, της Δημοκρατίας του Σουρινάμ, του Βασιλείου της Σουαζιλάνδης, της Ηνωμένης Δημοκρατίας της Τανζανίας, της Δημοκρατίας του Τρινιδάδ και Τομπάγκο και της Δημοκρατίας της Ζιμπάμπουε, για τις εγγυημένες τιμές για τη ζάχαρη από ζαχαροκάλαμο για την περίοδο παραδόσεως 1987/88

(88/365/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι η εφαρμογή του πρωτοκόλλου για τη ζάχαρη ΑΚΕ που προσαρτάται στην τρίτη σύμβαση ΑΚΕ-ΕΟΚ (1) πραγματοποιείται, σύμφωνα με το άρθρο 1 παράγραφος 2, στα πλαίσια της διαχειρίσεως της κοινής οργανώσεως της αγοράς της ζάχαρης·

ότι πρέπει να εγκριθεί η συμφωνία υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και των κρατών που αναφέρονται στο ανωτέρω πρωτόκολλο, για τις εγγυημένες τιμές για τη ζάχαρη από ζαχαροκάλαμο για την περίοδο παραδόσεως 1987/88,

ΑΠΟΦΑΣΙΖΕΙ:

Άρθρο 1

Η συμφωνία υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και, του Μπαρμπάντος, του Μπελίζ, της Λαϊκής Δημοκρατίας του Κογκό, των Φίτζι, της Συνεργατικής Δημοκρατίας της Γουιάνας, της Δημοκρατίας της Ακτής Ελεφαντοστού, της Τζαμάικα, της Δημοκρατίας της Κένυα, της Λαϊκής Δημοκρατίας της Μαδαγασκάρης, της Δημοκρατίας του Μαλάουι, της Νήσου Μαυρικίου, της Δημοκρατίας της Ουγκάντα, του Αγίου Χριστοφόρου και Νέβις, της Δημοκρατίας του Σουρινάμ, του Βασιλείου της Σουαζιλάνδης, της Ηνωμένης Δημοκρατίας της Τανζανίας, της Δημοκρατίας του Τρινιδάδ και Τομπάγκο και της Δημοκρατίας της Ζιμπάμπουε, για τις εγγυημένες τιμές για τη ζάχαρη από ζαχαροκάλαμο για την περίοδο παραδόσεως 1987/88, εγκρίνονται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Λουξεμβούργο, 13 Ιουνίου 1988.

Για το Συμβούλιο

Ο Πρόεδρος

I. KIECHLE

(1) ΕΕ αριθ. L 86 της 31. 3. 1986, σ. 164.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 26ης Μαΐου 1988

σχετικά με τροποποίηση, για δεύτερη φορά, της απόφασης 87/361/ΕΟΚ της Επιτροπής για την αναγνώριση ορισμένων τμημάτων του εδάφους της Γαλλικής Δημοκρατίας ως επίσημα απαλλαγμένων από την πανώλη των χοίρων

(Το κείμενο στη γαλλική γλώσσα είναι το μόνο αυθεντικό)

(88/343/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 80/1095/ΕΟΚ του Συμβουλίου της 11ης Νοεμβρίου 1980 περί καθορισμού των όρων που αποβλέπουν στο να απαλλάξουν και να διατηρήσουν το έδαφος της Κοινότητας απαλλαγμένο από την κλασική πανώλη των χοίρων (1), όπως τροποποιήθηκε τελευταία από την απόφαση 87/487/ΕΟΚ (2), και ιδίως το άρθρο 7 παράγραφος 2,

την απόφαση 82/352/ΕΟΚ της Επιτροπής της 10ης Μαΐου 1982 περί εγκρίσεως του προγράμματος ταχείας εξαλείψεως της κλασικής πανώλης των χοίρων που υπέβαλε η Γαλλική Δημοκρατία (3),

Εκτιμώντας:

ότι, λόγω της ευνοϊκής εξέλιξης της κατάστασης σε ό,τι αφορά την ασθένεια αυτή, η Επιτροπή ενέκρινε την απόφαση 87/361/ΕΟΚ (4), όπως τροποποιήθηκε τελευταία από την απόφαση 88/17/ΕΟΚ (5), για αναγνώριση ορισμένων τμημάτων του εδάφους της Γαλλικής Δημοκρατίας ως επίσημα απαλλαγμένων από την πανώλη των χοίρων·

ότι ορισμένες άλλες περιοχές πληρούν σήμερα τους όρους που παρατίθενται στο άρθρο 7 της απόφασης 80/1095/ΕΟΚ και ότι, ως εκ τούτου, μπορούν να θεωρούνται επίσημα απαλλαγμένες από την πανώλη των χοίρων·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα της απόφασης 87/361/ΕΟΚ της Επιτροπής, προστίθενται οι ακόλουθες περιοχές:

- Franche-Comte (Doybs, Jura, Haute-Saone, Tertitoire de Belfort),

- Limousin (Correze, Creuse, Haute-Vienne),

- Picardie (Aisne, Oise, Somme),

- Provence-Alpes-Cote d'Azur (Alpes-de-Haute-Provence, Hautes-Alpes, Alpes-Maritimes, Bouches-du-Rhone, Var, Vaucluse),

- Rhone-Alpes (Ain, Ardeche, Isere, Loire, Rhone, Savoie, Haute-Savoie).

Άρθρο 2

Η παρούσα απόφαση απευθύνεται στη Γαλλική Δημοκρατία.

Βρυξέλλες, 26 Μαΐου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 325 της 1. 12. 1980, σ. 1.

(2) ΕΕ αριθ. L 80 της 3. 10. 1987, σ. 24.

(3) ΕΕ αριθ. L 157 της 8. 6. 1982, σ. 27.

(4) ΕΕ αριθ. L 194 της 15. 7. 1987, σ. 31.

(5) ΕΕ αριθ. L 9 της 13. 1. 1988, σ. 13.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 16ης Μαΐου 1988

για τη σύναψη της συμφωνίας,υπό μορφή συνημμένης επιστολής η οποία απευθύνεται στο Γενικό Διευθυντή της GATT, μεταξύ της Ευρωπαϊκής Οικονομικής Κοινότητας και του Βασιλείου της Ταϊλάνδης, που αποτέλεσε αντικείμενο διαπραγμάτευσης δυνάμει του άρθρου XXVIII της GATT και αφορά τις γλυκοπατάτες που υπάγονται στη διάκριση 0714 20 00 της συνδυασμένης ονοματολογίας και προορίζονται για άλλη χρήση εκτός από την ανθρώπινη διατροφή

(88/304/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι, το 1986, αποδείχθηκε αναγκαία η λήψη μέτρου διασφάλισης για να περιορισθούν οι εισαγωγές γλυκοπατάτας στην Κοινότητα, που είχαν αυξηθεί τόσο ώστε να προκαλούν σοβαρές διαταραχές στην κοινοτική αγορά σιτηρών· ότι οι συνθήκες που κατέστησαν αναγκαία τη λήψη αυτού του μέτρου διασφάλισης πηγάζουν από την ανεπάρκεια της εξωτερικής προστασίας της Κοινότητας από τα ανταγωνιστικά γεωργικά προϊόντα· ότι χρειάζεται συνεπώς να αντικατασταθεί το συγκεκριμένο μέτρο διασφάλισης από μια μακροπρόθεσμη τροποποίηση του καθεστώτος εισαγωγών γλυκοπατάτας που προορίζεται για τη διατροφή των ζώων·

ότι, κατ' εφαρμογή του άρθρου XXVIII της Γενικής Συμφωνίας Δασμών και Εμπορίου (GATT), η Κοινότητα γνωστοποίησε την πρόθεσή της να τροποποιήσει τις δασμολογικές παραχωρήσεις για τις γλυκοπατάτες που υπάγονται στη διάκριση 07.06 Β του κοινού δασμολογίου (διάκριση 0714 20 00 της συνδυασμένης ονοματολογίας) και προορίζονται για άλλη χρήση εκτός από την ανθρώπινη διατροφή·

ότι η Επιτροπή άρχισε διαπραγματεύσεις με το Βασίλειο της Ταϊλάνδης δυνάμει του άρθρου XXVIII της GATT· ότι κατέληξε σε ικανοποιητική συμφωνία με τη χώρα αυτή,

ΑΠΟΦΑΣΙΖΕΙ:

Άρθρο 1

Η συμφωνία, υπό μορφή συνημμένης επιστολής η οποία απευθύνεται στο Γενικό Διευθυντή της GATT, μεταξύ της Ευρωπαϊκής Οικονομικής Κοινότητας και του Βασιλείου της Ταϊλάνδης, που απετέλεσε αντικείμενο διαπραγμάτευσης δυνάμει του άρθρου XXVIII της GATT και αφορά τις γλυκοπατάτες που υπάγονται στη διάκριση 0714 20 00 της συνδυασμένης ονοματολογίας και προορίζονται για άλλη χρήση εκτός από την ανθρώπινη διατροφή, εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.

Βρυξέλλες, 16 Μαΐου 1988.

Για το Συμβούλιο

Ο Πρόεδρος

I. KIECHLE